# OBVESTILO ZA REJCE

POJAV BOLEZNI MODRIKASTEGA JEZIKA (BTV-4) NA OBMOČJU SLOVENIJE

Spoštovani rejci,  
  
Uprava za varno hrano, veterinarstvo in varstvo rastlin (UVHVVR) je 11. februarja 2025 uradno potrdila pojav bolezni modrikastega jezika (Bluetongue – BTV), serotip 4. Prvi primeri so že potrjeni tudi na območju Litije in širše.  
  
Zaradi tega je Slovenija izgubila status države, proste te bolezni. Bolezen predstavlja resno grožnjo za drobnico in govedo, zato vas pozivamo k nujnemu ukrepanju.

## Kaj je modrikast jezik (BTV)?

- Virusna bolezen, ki prizadene domače in divje prežvekovalce (ovce, govedo, koze, srnjad).- Najbolj občutljive so ovce, pri katerih se lahko pojavi huda bolezenska slika ali celo pogini.- Virus prenašajo krvosesne mušice (rod Culicoides), bolezen se ne prenaša s stikom med živalmi.- Govedo pogosto ne kaže znakov, vendar je pomemben prenašalec virusa.

## Značilni znaki bolezni pri ovcah:

- Vročina, slinjenje- Otekanje jezika in ustnic- Modrikasto obarvan jezik- Razjede v ustih in na nosu- Šepanje, razpoke roževine parkljev- Pogini v hujših primerih

## NUJNI UKREPI ZA PREPREČITEV ŠIRJENJA BTV:

* ✅ 1. CEPLJENJE ŽIVALI

- Priporočamo prostovoljno cepljenje živali proti serotipu BTV-4 (zlasti ovce in govedo).- Cepljene živali bodo lahko premične (za trgovanje ali premike med rejami).- Cepljenje naj opravi pooblaščeni veterinar.

* ✅ 2. ZAŠČITA PRED MUŠICAMI (VEKTORJI)

- Uporaba repelentov in insekticidov. Insektne mreže na oknih in odprtinah v hlevih.  
- Zmanjševanje vlage in stoječe vode okrog hlevov in na pašnikih.- Izogibanje paši zgodaj zjutraj in zvečer, ko so mušice najbolj aktivne.

* ✅ 3. OBVEŠČANJE OB SUMU NA BOLEZEN

- Ob pojavu značilnih znakov nemudoma obvestite veterinarja!

* ✅ 4. NADZOR PREMIKOV ŽIVALI

- Premiki živali (nakupi, prodaje, sejmi) so dovoljeni pod pogoji, ki so objavljeni na spletni strani UVHVVR: www.gov.si/uvhvvr

## POMEMBNO!

- Bolezen ni nevarna za ljudi, vendar ima lahko resne posledice za živinorejo.- Ukrepajmo pravočasno – zaščitimo svoje živali in preprečimo širjenje bolezni!  
  
Za več informacij in pomoč se obrnite na svojega veterinarja ali kontaktirajte lokalno veterinarsko postajo.

Pripravila:

Mag. Sonja Zidar Urbanija

Terenska kmetijska svetovalka